12.4.2022
ET
Euroopa Liidu Teataja
L 114/189
riiklikku andmebaasi täpset teavet teatavate transpordis kasutatavate taastuvkütuste ja ringlussevõetud süsinikupõhiste kütuste kohta.
Viiendaks võib neid kasutada maakasutuse kaudse muutuse väikese riskiga biokütuste, vedelate biokütuste ja biomasskütuste sertifitseerimiseks.
Komisjon võib otsustada, et vabatahtlikud riiklikud või rahvusvahelised kavad võivad teenida kõiki või osa neist eesmärkidest.
(4)
Kui ettevõtja esitab tunnustamisotsusega hõlmatud ulatuses tõendid või andmed, mis näitavad säästlikkuse ja kasvuhoonegaaside heite vähendamise kriteeriumide täitmist ja mis on saadud vastavalt komisjoni tunnustatud vabatahtlikule kavale, ei tohiks liikmesriik tarnijalt täiendavaid tõendeid nõuda.
(5)
24. veebruaril 2021 esitati komisjonile taotlus tunnustada direktiivi artikli 30 lõike 4 alusel vabatahtlikku kava „Red Tractor Farm Assurance Crops and Sugar Beet Scheme“.
Selle taotluse alusel andis komisjon kavale hinnangu, milles tehti kindlaks mõned muutmist vajavad küsimused.
23. juunil 2021. aastal uuesti esitatud kavas käsitleti neid küsimusi õigesti.
Kavas käsitletakse Ühendkuningriigis toodetavaid biokütuseid, mida saadakse seguna kasvatamiseks sobivatest põllumajanduskultuuridest ja suhkrupeedist (välja arvatud jäätmed ja jäägid), alates põllumajandusettevõtte väravast kuni põllumajandusliku biomassi esimese tarnekohani.
(6)
Vabatahtliku kava „Red Tractor Farm Assurance Crops and Sugar Beet Scheme“ hindamisel leidis komisjon, et see hõlmab direktiivi (EL) 2018/2001 artikli 29 lõigetes 3–5 sätestatud säästlikkuskriteeriume nõuetekohaselt ning sellega rakendatakse massibilansi meetodit kooskõlas direktiivi (EL) 2018/2001 artikli 30 lõigetes 1 ja 2 sätestatud nõuetega.
Direktiivi (EL) 2018/2001 artikli 29 lõike 10 kohaldamisel ettevõtjate kasvuhoonegaaside heite vähendamise kriteeriumidele vastavuse kontrollimine ei kuulu „Red Tractor Farm Assurance Crops and Sugar Beet Scheme“ sertifitseerimise kohaldamisalasse.
Hindamisel ei võetud arvesse direktiivi (EL) 2018/2001 artikli 30 lõike 8 kohaselt vastu võetavat tulevast rakendusakti säästlikkuse ja kasvuhoonegaaside heite vähendamise kriteeriumide ning maakasutuse kaudse muutuse väikese riski kriteeriumide kontrollimise eeskirjade kohta.
Seepärast hinnatakse sellise rakendusakti vastuvõtmisel „Red Tractor Farm Assurance Crops and Sugar Beet Scheme“ kava uuesti.
(7)
Vabatahtliku kava „Red Tractor Farm Assurance Crops and Sugar Beet Scheme“ hindamisel leiti, et see vastab asjakohastele usaldusväärsuse, läbipaistvuse ja sõltumatu auditi standarditele kooskõlas direktiivi (EL) 2018/2001 artikli 30 lõikega 8.
(8)
Tunnustatud kava tuleks teha kättesaadavaks komisjoni EUROPA veebisaidil vabatahtlike kavade jaotises.
(9)
Käesoleva otsusega ettenähtud meetmed on kooskõlas biokütuste, vedelate biokütuste ja biomasskütuste säästlikkuse komitee arvamusega,
ON VASTU VÕTNUD KÄESOLEVA OTSUSE:
Artikkel 1 Vabatahtliku kavaga „Red Tractor“ (edaspidi „kava“), mis esitati komisjonile tunnustamiseks 23. juunil 2021, tõendatakse kava alusel auditeeritud kütuste puhul järgmist: a) biokütuste saadetised vastavad direktiivi (EL) 2018/2001 artikli 29 lõigetes 3–5 sätestatud säästlikkuse kriteeriumidele; b) ettevõtjad järgivad nõuet sisestada kooskõlas direktiivi (EL) 2018/2001 artikli 28 lõikega 4 liidu või riiklikku andmebaasi täpset teavet transpordis kasutatavate taastuvkütuste ja ringlussevõetud süsinikupõhiste kütuste kohta.
Artikkel 2 Otsus kehtib viis aastat alates selle jõustumisest.
Juhul kui komisjonile 23. juunil 2021 tunnustamiseks esitatud kava sisu muudetakse selliselt, et see võib mõjutada käesoleva otsuse alust, tuleb sellistest muudatustest komisjonile viivitamata teatada.
Komisjon hindab teatatud muudatusi, et teha kindlaks, kas kava hõlmab endiselt piisaval määral neid säästlikkuse kriteeriume, mille alusel seda tunnustatakse.